ddrg/super_eurlex huggingface dataset:
Odločba Komisije

z dne 14. oktobra 2002

o spremembi Odločbe 97/467/ES o gojeni divjačini iz Grenlandije

(notificirana pod dokumentarno številko K(2002) 3751)

(Besedilo velja za EGP)

(2002/797/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Odločbe Sveta 95/408/ES z dne 22. junija 1995 o pogojih za sestavo začasnih seznamov obratov v tretjih državah, iz katerih se državam članicam, v vmesnem obdobju, dovoli uvoz nekaterih proizvodov živalskega izvora, ribiških proizvodov ali živih školjk [1], kakor je bila nazadnje spremenjena z Odločbo 2001/4/ES [2], in zlasti člena 2(1) Odločbe,

ob upoštevanju naslednjega:

(1) Začasni seznami obratov za proizvodnjo kunčjega mesa in gojene divjadi so sestavljeni po Odločbi Komisije 97/467/ES z dne 7. julija 1997 o sestavi začasnih seznamov obratov iz tretjih držav, od katerih lahko države članice kunčje meso in gojeno divjad [3], kakor je bila nazadnje spremenjena z Odločbo 2002/614/ES [4].

(2) Grenlandija je poslala seznam obratov za proizvodnjo gojene divjadi, katere je pristojni organ potrdil kot skladne s predpisi Skupnosti.

(3) Za Grenlandijo se zato lahko sestavi začasni seznam obratov za proizvodnjo gojene divjačine.

(4) Odločba 97/467/ES se zato ustrezno spremeni.

(5) Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –

SPREJELA NASLEDNJO ODLOČBO:

Člen 1

Besedilo v Prilogi k tej odločbi se doda Prilogi I k Odločbi 97/467/ES.

Člen 2

Ta odločba je naslovljena na države članice.

V Bruslju, 14. oktobra 2002

Za Komisijo

David Byrne

Član Komisije

[1] UL L 243, 11.10.1995, str. 17.

[2] UL L 2, 5.1.2001, str. 21.

[3] UL L 199, 26.7.1997, str. 57.

[4] UL L 196, 25.7.2002, str. 58.

--------------------------------------------------

ANEXOBILAGANHANGΠΑΡΑΡΤΗΜΑANNEXANNEXEALLEGATOBIJLAGEANEXOLITEBILAGA

País: GroenlandiaLand: GrønlandLand: GrönlandΚράτος: ΓροιλανδίαCountry: GreenlandPays: GroenlandPaese: GroenlandiaLand: GroenlandPaís: GronelândiaMaa: GrönlandLand: Grönland

SH :

MataderoslagteriSchlachthofσφαγείοslaughterhouseabattoirmacelloslachthuisMatadouroteurastamoSlakteri.

CS :

Almacén frigoríficokøle-/frysehusKühllagerψυκτικός χώρος αποθήκευσηςcold storeentreposagedeposito frigoriferokoelhuisArmazem frigoríficokylmävarastoKyl- eller fryshus.

CP :

Sala de despieceopskæringsvirksomhederZerlegungsbetriebεργαστήριο τεμαχισμούcutting plantdecoupesala di sezionamentouitsnijderijSala de corteleikkaamoStyckningsanläggning.

b :

Biunguladosklovbærende dyrPaarhuferdίχηλαbiungulatesbiongulesbiungulatitweehoevigenBiunguladossorkkaeläimetKlövdjur.

1 | 2 | 3 | 4 | 5 | 6 |

100 | NEQI A/S | Narsaq | | SH, CP, CS | b |

4445 | Isortoq Reindeer Station | Qaqortoq | | SH, CP, CS | b |

--------------------------------------------------
Sklep Sveta

z dne 18. novembra 2002

o sklenitvi, v imenu Evropske skupnosti, Mednarodnega sporazuma o kakavu 2001

(2002/970/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 133 v zvezi s členom 300(2) Pogodbe,

ob upoštevanju predloga Komisije,

ob upoštevanju naslednjega:

(1) 2. marca 2001 je bilo formalno odobreno besedilo Mednarodnega sporazuma o kakavu 2001 s sklepom pogajalske konference Unctada.

(2) Ta nov sporazum je bil usklajen, da bi nadomestil Mednarodni sporazum o kakavu iz leta 1993, ki je bil podaljšan in ostane veljaven najpozneje do 30. septembra 2003.

(3) Mednarodni sporazum o kakavu 2001 je na voljo za podpis in deponiranje listin o ratifikaciji, sprejetju ali odobritvi.

(4) Skupnost je podpisnica Mednarodnega sporazuma 1993, kakor je bil podaljšan, zato je v njenem interesu, da odobri sporazum, ki ga nasledi –

SKLENIL:

Člen 1

Mednarodni sporazum o kakavu 2001 se potrdi v imenu Evropske skupnosti.

Besedilo Sporazuma je priloga temu sklepu.

Člen 2

Predsednik Sveta se pooblasti, da imenuje osebe, pooblaščene za podpis sporazuma in deponiranje listin o odobritvi v imenu Skupnosti.

V Bruslju, 18. novembra 2002

Za Svet

Predsednik

P. S. Moller

--------------------------------------------------
Sklep Sveta

z dne 16. decembra 2002

o podpisu v imenu Skupnosti in začasni uporabi Sporazuma med Evropsko skupnostjo in Kraljevino Kambodžo o trgovini s tekstilnimi izdelki parafiranega v Phnom Penhu 18. oktobra 2002

(2002/1000/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 133 v povezavi s prvim stavkom prvega pododstavka člena 300(2) Pogodbe,

ob upoštevanju predloga Komisije,

ob upoštevanju naslednjega:

(1) Komisija je v imenu Evropske skupnosti s pogajanji uskladila Sporazum o trgovini s tekstilnimi izdelki s Kraljevino Kambodžo.

(2) Sporazum je bil parafiran 18. oktobra 2002.

(3) Sporazum je treba začasno uporabljati od 1. januarja 2003 do dokončanja postopkov, potrebnih za njegovo uradno sklenitev, na podlagi vzajemnosti.

(4) Ob upoštevanju njegove morebitne poznejše sklenitve je treba Sporazum podpisati v imenu Skupnosti –

SKLENIL:

Člen 1

Podpis Sporazuma med Evropsko skupnostjo in Kraljevino Kambodžo o trgovini s tekstilnimi izdelki je odobren v imenu Skupnosti, ob upoštevanju Sklepa Sveta o sklenitvi navedenega sporazuma.

Besedilo Sporazuma je priloženo temu sklepu.

Člen 2

Predsednika Sveta je s tem pooblaščen, da imenuje osebe, pooblaščene za podpis Sporazuma v imenu Evropske skupnosti ob upoštevanju njegove sklenitve.

Člen 3

Na podlagi vzajemnosti se Sporazum začasno uporablja od 1. januarja 2003 do dokončanja postopkov, potrebnih za njegovo sklenitev.

V Bruslju, 16. decembra 2002

Za Svet

Predsednica

M. Fischer Boel

--------------------------------------------------
Odločba Komisije

z dne 23. oktobra 2002

o spremembi Direktive 2001/14/ES v zvezi z datumom za spremembo voznega reda v železniškem prometu

(notificirana pod dokumentarno številko K(2002) 3997)

(Besedilo velja za EGP)

(2002/844/ES)

KOMISIJA EVROPSKIH SKUPNOSTI JE -

ob upoštevanju Pogodbe o ustanovitvi Evropske skupnosti,

ob upoštevanju Direktive Evropskega parlamenta in Sveta 2001/14/ES z dne 26. februarja 2001 o dodeljevanju železniških infrastrukturnih zmogljivosti, naložitvi uporabnin za uporabo železniške infrastrukture in podeljevanju varnostnih spričeval1 ter zlasti člena 34 (3) [1] direktive,

ob upoštevanju naslednjega:

(1) Priloga III k Direktivi 2001/14/ES uvaja časovni načrt postopka dodeljevanja železniških infrastrukturnih zmogljivosti in določa, da se vozni red spremeni vsako leto ob polnoči zadnjo soboto v maju.

(2) Zaradi komercialnih poslov upravljavci infrastrukture in prevozniki v železniškem prometu predlagajo, da se datum za spremembe voznega reda vsako leto premakne na december.

(3) Prilogo III k Direktivi 2001/14/ES je zato treba ustrezno spremeniti.

(4) Ukrepi, določeni s to odločbo, so v skladu z mnenjem odbora, ustanovljenega po Direktivi 2001/14/ES -

SPREJELA NASLEDNJO ODLOČBO:

Člen 1

Odstavek 2 Priloge III k Direktivi 2001/14/ES se nadomesti z naslednjim:

"2. Menjava operativnega voznega reda se izvede ob polnoči drugo soboto v mesecu decembru. Kadar se vozni red spremeni ali prilagodi po koncu zime, zlasti da se po potrebi upoštevajo spremembe voznih redov v regionalnem potniškem prometu, se sprememba izvede ob polnoči drugo soboto v mesecu juniju in po potrebi tudi med tema datumoma. Upravljavci infrastrukture se lahko dogovorijo o drugačnih datumih in v tem primeru o tem obvestijo Komisijo, če to utegne vplivati na mednarodni promet."

Člen 2

Ta odločba se uporablja za vozni red 2003, ki velja od 14. decembra 2002. Zaradi posebnega regulatornega sistema v Veliki Britaniji lahko Združeno kraljestvo uporabi to odločbo za vozni red 2004, ki začne veljati decembra 2003, če to ne vpliva na ostale določbe te direktive, zlasti tiste o mednarodnem sodelovanju.

Člen 3

Ta odločba je naslovljena na države članice.

V Bruslju, 23. oktobra 2002

Za Komisijo

Loyola De Palacio

Podpredsednica

[1] UL L 75, 15.3.2001, str. 29.

--------------------------------------------------
Odločba Komisije

z dne 21. junija 2002

o spremembi Odločbe št. 93/52/EGS o ugotovitvi usklajenosti nekaterih držav članic ali regij z zahtevami glede bruceloze (B. melitensis) in o priznanju statusa države članice ali regije, uradno proste te bolezni

(notificirano pod dokumentarno številko K(2002) 2213)

(Besedilo velja za EGP)

(2002/482/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 91/68/EGS z dne 28. januarja 1991 o pogojih zdravstvenega stanja živali, ki urejajo trgovino z ovcami in kozami v Skupnosti [1], kakor je bila nazadnje spremenjena z Odločbo Komisije 2002/261/ES [2], in zlasti poglavjem 1.II Priloge A k Odločbi,

ob upoštevanju naslednjega:

(1) V italijanski provinci Bolzano je bruceloza obvezno prijavljiva kužna bolezen vsaj pet let in vsaj 99,8 % posestev z ovcami ali kozami je uradno prostih bruceloze.

(2) Provinca Bolzano se poleg tega zavezuje k usklajenosti s poglavjem 1.II(2) Priloge A k Direktivi 91/68/EGS.

(3) Provinco Bolzano je zato treba priznati kot uradno prosta bruceloze (B. melitensis).

(4) Odločbo Komisije 93/52/EGS [3], kakor je bila nazadnje spremenjena z Odločbo 2001/292/ES [4], je treba ustrezno spremeniti.

(5) Ukrepi, predvideni s to odločbo, so skladni z mnenjem Stalnega odbora za prehranjevalno verigo in zdravje živali–

SPREJELA TO ODLOČBO:

Člen 1

Priloga II k Odločbi 93/52/EGS se nadomesti z besedilom iz Priloge k tej odločbi.

Člen 2

Ta odločba je naslovljena na države članice.

V Bruslju, 21. junija 2002

Za Komisijo

David Byrne

Član Komisije

[1] UL L 46, 19.2.1991, str. 19.

[2] UL L 91, 6.4.2002, str. 31.

[3] UL L 13, 21.1.1993, str. 14.

[4] UL L 100, 11.4.2001, str. 28.

--------------------------------------------------

PRILOGA

PRILOGA II

V Franciji:

Ain, Aisne, Allier, Ardčche, Ardennes, Aube, Aveyron, Cantal, Charente, Charente-Maritime, Cher, Corrčze, Côte-d'Or, Côtes-d'Armor, Creuse, Deux-Sčvres, Dordogne, Doubs, Essonne, Eure, Eure-et-Loire, Finistčre, Gers, Gironde, Hauts-de-Seine, Haute-Loire, Haute-Vienne, Ille-et-Vilaine, Indre, Indre-et-Loire, Jura, Loir-et-Cher, Loire, Loire-Atlantique, Loiret, Lot-et-Garonne, Lot, Lozčre, Maine-et-Loire, Manche, Marne, Mayenne, Morbihan, Ničvre, Nord, Oise, Orne, Pas-de-Calais, Puy-de-Dôme, Rhône, Haute-Saône, Saône-et-Loire, Sarthe, Seine-Maritime, Seine-Saint-Denis, Territoire de Belfort, Val-de-Marne, Val-d'Oise, Vendée, Vienne, Yonne, Yvelines, Ville de Paris, Vosges.

V Italiji:

Bolzano.

V Španiji:

Santa Cruz de Tenerife, Las Palmas.

--------------------------------------------------
Odločba Komisije

z dne 25. februarja 2002

o podaljšanju obdobja veljavnosti Odločbe 1999/476/ES o določitvi okoljskih meril za podelitev znaka Skupnosti za okolje detergentom za perilo

(notificirana pod dokumentarno številko K(2002) 462)

(Besedilo velja za EGP)

(2002/172/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe (ES) št. 1980/2000 Evropskega parlamenta in Sveta z dne 17. julija 2000 o spremenjenem sistemu Skupnosti za podeljevanje znaka za okolje [1] in zlasti členov 4 in 6 Uredbe,

ob upoštevanju naslednjega:

(1) Uredba (ES) št. 1980/2000 predvideva podelitev znaka za okolje proizvodu, ki zaradi svojih lastnosti lahko znatno prispeva k izboljšavam v zvezi s ključnimi okoljskimi vidiki.

(2) V skladu s členom 4 Uredbe (ES) št. 1980/2000 je treba določiti posebna merila za znak za okolje po skupinah proizvodov in pravočasno pred koncem obdobja veljavnosti meril, določenih za vsako skupino proizvodov, je treba pregledati merila za znak za okolje ter zahteve za ocenjevanje in preverjanje v zvezi z merili in na podlagi rezultatov predlagati podaljšanje, preklic ali spremembo.

(3) Z Odločbo 1999/476/ES [2] je Komisija določila okoljska merila za podelitev znaka Skupnosti za okolje detergentom za perilo, katerih obdobje veljavnosti se v skladu s členom 3 Odločbe izteče 10. junija 2002.

(4) Na podlagi pregleda se zdi primerno podaljšati obdobje veljavnosti opredelitve skupine proizvodov in nespremenjenih okoljskih meril za obdobje 18 mesecev, zlasti da se omogoči podjetjem, ki jim je bil podeljen znak za okolje, da znak za okolje še naprej uporabljajo najmanj do zaključka spremembe Odločbe 1999/476/ES.

(5) Obdobje veljavnosti, določeno v členu 3 Odločbe 1999/476/ES, je zato treba podaljšati.

(6) Ukrepi, določeni v tej odločbi, so v skladu z mnenjem odbora, ustanovljenega na podlagi člena 17 Uredbe (ES) št. 1980/2000 –

SPREJELA NASLEDNJO ODLOČBO:

Člen 1

Obdobje veljavnosti, določeno v členu 3 Odločbe 1999/476/ES za opredelitev skupine proizvodov in meril skupine proizvodov z administrativno kodno številko 006, se podaljša do 31. decembra 2003.

Člen 2

Ta odločba je naslovljena na države članice.

V Bruslju, 25. februarja 2002

Za Komisijo

Margot Wallström

Član Komisije

[1] UL L 237, 21.9.2000, str. 1.

[2] UL L 187, 20.7.1999, str. 52.

--------------------------------------------------
Sklep Sveta

z dne 17. decembra 2001

o sklenitvi Sporazuma v obliki izmenjave pisem o začasni uporabi Protokola o možnostih ribolova in finančnem prispevku, predvidenih v Sporazumu med Evropsko gospodarsko skupnostjo in Republiko Zelenortski otoki o ribolovu v obalnih vodah Zelenortskih otokov, v obdobju od 1. julija 2001 do 30. junija 2004

(2002/130/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 300(2) Pogodbe,

ob upoštevanju predloga Komisije,

ob upoštevanju naslednjega:

(1) Skupnosti in Republika Zelenortski otoki sta se pogajali, da bi določili spremembe ali dodatke k Sporazumu med Evropsko gospodarsko skupnostjo in Republiko Zelenortski otoki o ribolovu v obalnih vodah Zelenortskih otokov [1].

(2) Kot rezultat navedenih pogajanj je bil dne 7. junija 2001 parafiran nov protokol o možnostih ribolova in finančnem prispevku, predvidenih v Sporazumu.

(3) Na podlagi tega protokola ribiči Skupnosti uživajo možnosti ribolova v vodah pod suverenostjo ali jurisdikcijo Republike Zelenortski otoki v obdobju od 1. julija 2001 do 30. junija 2004.

(4) Da bi zagotovili nadaljevanje ribolovnih aktivnosti plovil Skupnosti, je nujno, da se navedeni protokol odobri čimprej. Zaradi tega sta pogodbenici parafirali Sporazum v obliki izmenjave pisem, ki ureja začasno uporabo parafiranega sporazuma od 1. julija 2001.

(5) Navedeni sporazum bi bilo treba odobriti do končne odločitve, ki se sprejme na podlagi člena 37 Pogodbe.

(6) Treba bi bilo opredeliti način razdeljevanja možnosti ribolova med države članice –

SKLENIL:

Člen 1

Sporazum v obliki izmenjave pisem o začasni uporabi Protokola o možnostih ribolova in finančnem prispevku, predvidenih v Sporazumu med Evropsko gospodarsko skupnostjo in Republiko Zelenortski otoki o ribolovu v obalnih vodah Zelenortskih otokov, v obdobju od 1. julija 2001 do 30. junija 2004, se odobri v imenu Skupnosti.

Besedili sporazuma v obliki izmenjave pisem in protokola sta priloženi temu sklepu.

Člen 2

Možnosti ribolova, navedene v protokolu, se razdelijo med države članice kot sledi:

— plovila za ribolov tuna s potegalko: | Francija: | 19 plovil |

Španija: | 18 plovil |

— plovila za ribolov tun z ribiško palico: | Francija: | 6 plovil |

Španija: | 10 plovil |

Portugalska: | 2 plovili |

— plovila za ribolov s površinskimi parangali: | Španija: | 52 plovil |

Portugalska: | 10 plovil |

— plovila za ribolov s pridnenimi parangali: | Portugalska: | 630 BRT na mesec, v povprečju preko celega leta, z največ štirimi plovili, ki hkrati opravljajo ribolov |

Če vloge za dovoljenja teh držav članic ne pokrijejo vseh možnosti ribolova, ki jih določa protokol, lahko Komisija obravnava vloge za dovoljenja iz katere koli druge države članice.

Člen 3

Predsednik Sveta je s tem sklepom pooblaščen za imenovanje osebe, ki je pooblaščena za podpis sporazuma v obliki izmenjave pisem, ki zavezuje Skupnost.

V Bruslju, 17. decembra 2001

Za Svet

Predsednik

A. Neyts-uyttebroeck

[1] UL L 212, 9.8.1990, str. 3.

--------------------------------------------------
Sklep Sveta

z dne 21. januarja 2002

o sklenitvi Sporazuma v obliki izmenjave pisem med Evropsko skupnostjo in Južnoafriško republiko o trgovini z vinom

(2002/55/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 133 v zvezi s prvim stavkom prvega pododstavka člena 300(2) te pogodbe,

ob upoštevanju predloga Komisije,

ob upoštevanju naslednjega:

(1) Svet je s Sklepom 1999/753/ES [1] odločil, da Sporazum o trgovini, razvoju in sodelovanju med Evropsko skupnostjo in njenimi državami članicami na eni strani in Južnoafriško republiko na drugi [2], v nadaljevanju "Sporazum TDC", začne začasno veljati 1. januarja 2000.

(2) Priloga X k Sporazumu TDC vsebuje izmenjavo pisem med Evropsko skupnostjo in Južnoafriško republiko, ki predvideva letno tarifno kvoto, prosto carine, 32 milijonov litrov južnoafriškega vina, uvoženega v steklenicah. Ta tarifna kvota je zajeta v seznamu 6 Priloge IV k Sporazumu TDC.

(3) Komisija je v imenu Skupnosti s pogajanji uskladila sporazum z Južnoafriško republiko o trgovini z vinom.

(4) sklepi teh pogajanj zahtevajo prilagoditev tarifne kvote, omenjene v Sporazumu TDC.

(5) Sporazum v obliki izmenjave pisem je treba odobriti –

SKLENIL:

Člen 1

Sporazum v obliki izmenjave pisem med Evropsko skupnostjo in Južnoafriško republiko o trgovini z vinom se odobri v imenu Skupnosti.

Besedilo sporazuma v obliki izmenjave pisem je priloženo temu sklepu.

Člen 2

Predsednika Sveta je s tem pooblaščen, da imenuje osebo(-e), pooblaščeno(-e) za podpis sporazuma, ki zavezuje Skupnost.

V Bruslju, 21. januarja 2002

Za Svet

Predsednik

M. Arias Cañete

[1] UL L 311, 4.12.1999, str. 1.

[2] UL L 311, 4.12.1999, str. 3.

--------------------------------------------------
Sklep generalnega sekretarja Sveta/visokega predstavnika za skupno zunanjo in varnostno politiko

z dne 8. junija 2001

o uporabi Sklepa Sveta o ustanovitvi Vojaškega štaba Evropske unije

(2001/442/SZVP)

GENERALNI SEKRETAR SVETA/VISOKI PREDSTAVNIK ZA SKUPNO ZUNANJO IN VARNOSTNO POLITIKO JE

ob upoštevanju drugega odstavka člena 5 sklepa Sveta 2001/80/SZVP z dne 22. januarja 2001 o ustanovitvi Vojaškega štaba Evropske unije (UL L 27, 30.1.2001, str. 7), ki določa, da se sklep začne uporabljati z datumom, ki ga bo določil Generalni sekretar/Visoki predstavnik po posvetovanju s Političnim in varnostnim odborom ter z Vojaškim odborom,

ob upoštevanju mnenja Vojaškega odbora (sestanek na ravni načelnikov generalnih štabov) z dne 23. maja 2001,

ob upoštevanju mnenja Političnega in varnostnega odbora z dne 29. maja 2001,

SKLENIL:

1. Sklep Sveta 2001/80/SZVP z dne 22. januarja 2001 o ustanovitvi Vojaškega štaba Evropske unije se začne uporabljati z 11. junijem 2001.

2. Ta sklep se objavi v Uradnem listu.

V Bruslju, 8. junija 2001

Javier Solana

Generalni sekretar/visoki predstavnik

--------------------------------------------------
Odločba Komisije

z dne 21. februarja 2001

o uporabi člena 3(3)(e) Direktive 1999/5/ES za lavinske žolne

(notificirana pod dokumentarno številko K(2001) 194)

(Besedilo velja za EGP)

(2001/148/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive 1999/5/ES Evropskega parlamenta in Sveta z dne 9. marca 1999 o radijski opremi in telekomunikacijski terminalski opremi ter medsebojnem priznavanju njune skladnosti [1] in zlasti člena 3(3)(e) Direktive,

ob upoštevanju Resolucije Evropskega parlamenta o nesrečah zaradi plazov v Alpah [2],

ob upoštevanju predloga Komisije,

ob upoštevanju naslednjega:

(1) Lavinske žolne pripomorejo k uspešnemu reševanju ljudi, ki jih je pokopal snežni plaz.

(2) Uspeh reševalnih akcij bi bil resno ogrožen, ko bi žoln ne bilo mogoče izslediti zaradi njihove tehnične nezdružljivosti.

(3) V uporabi je že veliko število žoln, skladnih z ETS 300718. Ta standard zagotavlja medobratovalnost in obratovanje v težkih pogojih, vendar vsebuje zahteve izven področja veljavnosti Direktive 1999/5/ES in ga je zato treba predelati.

(4) Ni verjetno, da bi tržne sile lahko zagotovile nadaljnjo združljivost lavinskih žoln, ko Skupnost zanje ne bi predpisala lastnosti, ki zagotavljajo dostop do nujnostnih storitev.

(5) Ukrepi, določeni s to odločbo, so v skladu z mnenjem Odbora za ocenjevanje skladnosti in nadzorovanje telekomunikacijskega trga –

SPREJELA NASLEDNJO ODLOČBO:

Člen 1

Ta odločba velja za naprave, ki delujejo na 457 kHz in so namenjene določanju lokacije ljudi, zasutih v snežnem plazu. V nadaljnjem besedilu se imenujejo "lavinske žolne".

Člen 2

1. Lavinske žolne v smislu člena 1 so zasnovane tako, da lahko medsebojno delujejo tako z novimi žolnami kot tudi z že obstoječimi žolnami, odobrenimi z nacionalnih predpisi za odobritev na podlagi ETS 300718.

2. Lavinske žolne morajo biti izdelane tako, da zanesljivo delujejo tudi, ko jih plaz zajame in ne prenehajo delovati, ko so že dalj časa zasute pod snežnim plazom.

Člen 3

Zahteve člena 2 te odločbe veljajo od dneva objave v Uradnem listu Evropskih skupnosti.

Člen 4

Ta odločba je naslovljena na države članice.

V Bruslju, 21. februarja 2001

Za Komisijo

Erkki Liikanen

Član Komisije

[1] UL L 91, 7.4.1999, str. 10.

[2] UL C 175, 21.6.1999, str. 259.

--------------------------------------------------
Odločba Komisije

z dne 7. avgusta 2001

o spremembi Odločbe 94/467/ES o zdravstvenih pogojih za tranzit kopitarjev iz ene tretje države v drugo, v skladu s členom 9(1) Direktive Sveta 91/496/EGS

(notificirano pod dokumentarno številko K(2001) 2482)

(Besedilo velja za EGP)

(2001/662/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 91/496/EGS z dne 15. julija 1991 o določitvi načel, ki urejajo organizacijo veterinarskih pregledov živali, ki vstopajo v Skupnost iz tretjih držav, in o spremembi Direktiv 89/662/EGS, 90/425/EGS in 90/675/EGS [1], kakor je bila nazadnje spremenjena z Direktivo 96/43/ES [2], in zlasti člena 9(1)(c) Direktive,

ob upoštevanju naslednjega:

(1) Direktiva Sveta 90/426/EGS z dne 26. junija 1990 o pogojih zdravstvenega varstva živali za premike in uvoz kopitarjev iz tretjih držav [3], je bila nazadnje spremenjena z Odločbo 2001/298/ES [4].

(2) Odločba Komisije 90/269/EGS [5], kakor je bila nazadnje spremenjena z Odločbo 2001/619/ES [6], je določila pogoje zdravstvenega varstva živali in izdajanje veterinarskih spričeval za začasno dovoljen vstop registriranih konjev. Ta odločba med drugim zahteva določeno bivanje v državi odpošiljateljici. Vendar pa bivanje v državah članicah ali določenih navedenih tretjih državah lahko velja za izračun obravnavanega obdobja, če so izpolnjene vsaj enake zdravstvene zahteve.

(3) Odločba Komisije 94/467/ES [7] je določila pogoje zdravstvenega varstva živali za živali pri tranzitu kopitarjev iz ene tretje države v drugo v skladu s členom 9(1) Direktive 91/496/EGS. Podrobnosti o pogojih zdravstvenega varstva živali za živali se nanašajo na tiste, ki jih določa Odločba 92/260/EGS.

(4) Trenuten položaj po nepotrebnem zapleta tranzit skozi države članice nekaterim kopitarjem, ki sicer izpolnjujejo pogoje za začasno dovoljen vstop ali stalne uvoze v Skupnost. Namen te odločbe je, da registriranim konjem olajša takšen tranzit.

(5) Ukrepi, predvideni s to odločbo, so v skladu z mnenjem Stalnega veterinarskega odbora –

SPREJELA NASLEDNJO ODLOČBO:

Člen 1

Členu 1 Odločbe 94/467/ES se doda naslednji tretji odstavek:

"3. Z odstopanjem od določb v odstavku 2 in samo v primeru registriranih konj, se seznam držav v tretji alinei odstavka (d) razdelka III spričeval A, B, C, D in E v Prilogi II k Odločbi 92/260/EGS nadomesti s seznamom tretjih držav v skupinah od A do E v Prilogi I k Odločbi 92/260/EGS."

Člen 2

Ta odločba je naslovljena na države članice.

V Bruslju, 7. avgusta 2001

Za Komisijo

David Byrne

Član Komisije

[1] UL L 268, 24.9.1991, str. 56.

[2] UL L 162, 1.7.1996, str. 1.

[3] UL L 224, 18.8.1990, str. 42.

[4] UL L 102, 12.4.2001, str. 63.

[5] UL L 130, 15.5.1992, str. 67.

[6] UL L 215, 9.8.2001, str. 55.

[7] UL L 190, 26.7.1994, str. 28.

--------------------------------------------------